જસદણના જૂના માર્કેટ યાર્ડ ખાતે કોંગ્રેસ સમિતિ દ્વારા રવિવારે ખેડૂત મહાસંમેલન યોજાયું હતું. એક તરફ ભાજપે શનિવારે મંત્રીઓ સહિતની ફોજ કુંવરજી બાવળિયાને જીતાડવા માટે જાહેર કરી તેના બીજા જ દિવસે જસદણમાં યોજાયેલા ખેડૂત સંમેલનમાં પ્રદેશ પ્રમુખ અમીત ચાવડા, વિપક્ષના નેતા પરેશ ધાનાણી, જસદણ બેઠકના પ્રભારી પુંજાભાઇ વંશ, સોમાભાઇ પટેલ, વિરજીભાઇ ઠુંમર સહિતના ૧૦ જેટલા ધારાસભ્યો અને મોટી સંખ્યામાં કોંગ્રેસના કાર્યકરો અને ખેડૂતો હાજર રહ્યા હતા.